
Često mi ***[šejtan](https://pitajucene.com/search/%C5%A1ejtan/questions/ "Pretraži pitanja o šejtanu")*** donese i nagovara me na zlo koje sam činio prije islama. Nadam se da sam dobar musliman, ali ne mogu zaboraviti crnu mrlju u svojoj prošlosti. Da li ću biti odgovoran za ta šejtanska došaptavanja?


* 
* 
* 
* 
* 
* 
* 

 

Da li će ljudi odgovarati za loše misli koje im šejtan došaptava?
=================================================================

 

Sama pomisao na činjenje određenih prijestupa: krađu, laž, konzumiranje alkohola i sl., ako Bog da, ne povlači za sobom odgovornost ni grijeh. Ebu Hurejre, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Allah je oprostio mojim sljedbenicima ono što im duša došaptava, ako to ne kažu ili ne učine.*” (Buharija i Muslim.)  

U hadisi-kudsijju koji je preko Ibn Abbasa, radijallahu anhu, zabilježio imam Muslim stoji sljedeće: *“Ko odluči uraditi loše djelo pa ga ne učini, neće mu se upisati grijeh.”* A u hadisu koji su preko Ebu Hurejre, radijallahu anhu, zabilježili Buharija i Muslim stoji da je Poslanik, ﷺ, rekao: *“Ko odluči uraditi loše djelo pa ga ne učini, upisat će mu se dobro djelo.“* Ako taj grijeh ne učini Allaha radi i zbog straha od Njega, bit će mu upisano dobro djelo, a ako ga ostavi iz drugih razloga, neće mu biti upisano ni loše ni dobro djelo, a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


